Държавен вестник, бр. 47, 2019 г., стр. 19

БРОЙ  47	
Д Ъ Р Ж А В Е Н  В Е С Т Н И К 	
СТР.  19  
НАРЕДБА
за антидопинговата дейност
Г л а в а  п ъ р в а
ОБЩИ РАЗПОРЕДБИ
Чл. 1. (1) С Наредбата за антидопинговата 
дейност, наричана по-нататък „наредбата“, 
се уреждат:
1. условията и редът за провеждане на 
допингов контрол;
2. мерките за предотвратяване и борба 
срещу използването на допинг в спорта;
3. дисциплинарното производство.
(2) Наредбата се прилага в съответствие с 
антидопинговите правила, определени в Меж-
дународната конвенция за борба с употребата 
на допинг в спорта, съставена в Париж на 
19 октомври 2005 г. (ратифицирана със за-
кон – ДВ, бр. 105 от 2006 г.; обн., ДВ, бр. 24 от 
2007 г.), наричана по-нататък „Конвенция на 
ЮНЕСКО“, Световния антидопингов кодекс, 
наричан по-нататък „Кодекса“, и междуна-
родните стандарти към него, Конвенцията 
срещу употребата на допинг на Съвета на 
Европа, съставена в Страсбург на 16 ноем-
ври 1989 г. (ратифицирана със закон – ДВ, 
бр. 36 от 1992 г.; обн., ДВ, бр. 50 от 1997 г.), 
наричана по-нататък „Конвенцията на Съвета 
на Европа“, и Допълнителния протокол към 
Конвенцията срещу употребата на допинг 
на Съвета на Европа, съставен във Варшава 
на 12 септември 2002 г. (ратифициран със 
закон – ДВ, бр. 17 от 2005 г.; доп., бр. 82 от 
2005 г.).
(3) Наредбата се прилага спрямо:
1. български спортни организации, спор-
тисти и спортно-технически персонал;
2. чуждестранни спортисти и спортно-
технически персонал, извършващи спортна 
дейност на територията на Република Бъл-
гария.
(4) Наредбата се прилага при спазване 
на принципите на съразмерност на наказа-
нието спрямо нарушението и зачитане на 
човешките права.
Чл. 2. Допингът е проява на едно или 
повече от нарушенията на антидопинговите 
правила, посочени в чл. 6.
Чл. 3. (1) Специализиран и независим ор-
ган за осъществяване на допингов контрол, 
превенция и борба срещу употребата, раз-
пространението и допускането на употреба на 
допинг в спорта е Антидопинговият център.
(2) Антидопинговият център е нацио-
налната антидопингова организация и има 
изключителна компетентност по отношение 
на антидопинговата дейност на територията 
на Република България.
(3) Дейността на Антидопинговия център 
е в обществен интерес и се осъществява в 
съответствие с разпоредбите на Кодекса и 
Международните стандарти към него, Кон-
венцията на ЮНЕСКО, Конвенцията срещу 
употребата на допинг на Съвета на Европа 
и Допълнителния протокол към нея.
(4) Антидопинговият център изпълнява 
мерки за предотвратяване и борба срещу 
използването на допинг в спорта чрез:
1. провеждане на информационно-разяс-
нителни кампании по проблемите, свързани 
с употребата на забранени субстанции и 
забранени методи в спорта, с цел превенция 
на употребата на допинг;
2. провеждане на обучение и повишаване 
информираността на спортно-педагогически-
те кадри, медицинските специалисти и спор-
тистите относно антидопинговата дейност;
3. превенция, контрол и борба срещу упо-
требата, разпространението и допускането 
на употреба на допинг в спорта;
4. публикуване на актуален списък на 
забранените субстанции и забранените ме-
тоди в спорта;
5. публикуване на наложените дисципли-
нарни наказания.
(5) Лицата, участващи в антидопинговата 
дейност, са длъжни да пазят и да не разглася-
ват информацията, станала им известна във 
връзка и по повод на тяхната работа, освен 
в случаите, посочени в наредбата.
Чл. 4. (1) Спортните организации са длъж-
ни да известяват незабавно Министерството 
на младежта и спорта, Антидопинговия 
център и Българския олимпийски комитет 
при установяване на нарушения на антидо-
пинговите правила от друг контролен орган.
(2) Лицензираните спортни организации 
приемат с решение на управителния си ор-
ган антидопингови правила, съобразени с 
изискванията на Кодекса и наредбата.
(3) Лицензираните спортни организации и 
спортните клубове – техни членове, юриди-
ческите лица, предоставящи спортни услуги, 
и организациите по глава четвърта от Закона 
за физическото възпитание и спорта (ЗФВС) 
са длъжни да не допускат лицата по чл. 90, 
ал. 1 от ЗФВС да извършват нарушения на 
антидопинговите правила.
(4) Лицензираните спортни организации 
и техните членове са длъжни да осигурят 
провеждането на антидопингово обучение 
на своите спортисти и спортно-технически 
персонал.
(5) Лицензираните спортни организации 
са длъжни да посочат свой представител, 
който съвместно с Антидопинговия център 
координира прилагането на антидопинговите 
правила и провеждането на антидопингово 
обучение в съответната федерация.
Чл. 5. (1) За целите на наредбата Анти-
допинговият център определя спортисти на 
национално ниво, които са: